laion/Wikipedia-Exotic huggingface dataset:
Sune Bergström

Karl Sune Detlof Bergström (10. jaanuar 1916 Stockholm – 15. august 2004) oli rootsi biokeemik. 1982. aastal jagas ta Nobeli füsioloogia- või meditsiiniauhinda Bengt Samuelssoni ja John Vane'iga prostaglandiinide ja teiste sarnaste ainetega seotud avastuste eest. 1965 – valiti Rootsi Kuningliku Teaduste Akadeemia liikmeks 1965 – valiti Rootsi Kuningliku Inseneriteaduste Akadeemia liikmeks 1966 – valiti Ameerika Kunstide ja Teaduste Akadeemia välisliikmeks 1973 – valiti USA Rahvusliku Teaduste Akadeemia välisliikmeks 1976 – valiti NSV Liidu Teaduste Akadeemia välisliikmeks (1991. aastast Venemaa Teaduste Akadeemia välisliige) 1977 – valiti Leopoldina liikmeks 1980 – valiti Edinburghi Kuningliku Seltsi välisliikmeks 1980 – valiti USA Meditsiiniakadeemia välisliikmeks 1982 – valiti NSV Liidu Meditsiiniteaduste Akadeemia välisliikmeks (1992. aastast Venemaa Meditsiiniteaduste Akadeemia välisliige) 1984 – valiti Ameerika Filosoofiaseltsi välisliikmeks 1984 – valiti Prantsuse Teaduste Akadeemia välisliikmeks 1985 – valiti Paavstliku Teaduste Akadeemia liikmeks
Rasputin (jääkaru)

Rasputin (hüüdnimi Raspi; sündinud novembris 2007 Moskva loomaaias) on Tallinna Loomaaia isane jääkaru. Ta moodustab loomaaias paari emase jääkaru Fridaga. Tallinna saabus ta 20. novembril 2020 Inglismaa Yorkshire Wildlife loomapargist. Lisaks sellele on ta elanud ka Nurembergi loomaaias Saksamaal ning Antibes Marinelandi loomaaias Prantsusmaal, kus on andnud ka neli järglast. "Tallinna loomaaeda saabus uus asukas – jääkaru Rasputin". 20.11.2020. Vaadatud 16.01.2021. "JÄÄKARU RASPUTIN NÜÜD ÕUEAEDIKUS". Tallinnzoo. Originaali arhiivikoopia seisuga 18.01.2021. Vaadatud 18.01.2021.
Etšhmiadzini katedraal

Etšmiadzini katedraal on 4. sajandist pärit kirik Etšhmiadzini kloostris Vagharšapatis, Armeenia Apostliku Kiriku emakirik ja maailma vanim riiklikult ehitatud kirik. Alates 2000. aastast kuulub see koos kloostri teiste ehitistega, Püha Gajane kirikuga, Püha Hripsime kirikuga, Püha Shoghakati kirikuga ja arheoloogiamälestise Zvarthnotshiga UNESCO maailmapärandi nimistusse. Katedraal ehitati 301.–303. aastatel kuningas Trdat III ja Gregor Valgustaja eestvõttel purustatud paganliku templi asukohale. Vanim osa katedraalist, mida on hilisematel sajanditel mitu korda ümber ehitatud ja täiendatud, pärineb 5. sajandist, kuna 480. aasta paiku ehitati katedraal uuesti endise kiriku alusmüüridele. See on ristikujulise põhiplaaniga nelja apsiidiga kirik neljale piilarile toetuva keskkupliga, olles sellisena maailma vanim kuppelkirik ja tähelepanuväärne tunnistus Armeenia kirikuarhitektuuri mõjust kristliku maailma kirikuarhitektuurile tervikuna – keskkupliga ristikujuline põhiplaan jõudis esmalt Bütsantsi arhitektuuri, sealtkaudu aga Lääne-Euroopasse. Katedraali muqarnas-motiividega kuppel pärineb 17. sajandist, samuti lääneküljes asuv kellatorn (1653–1658). Katedraali muuseumis käärkambris asub suur hulk erinevatest ajaperioodidest pärit kirikuga seonduvaid esemeid, 10.–18. sajandi tarbe- ja dekoratiivkunsti meistriteoseid, nagu relikviaarid, karikad, ristid, liturgilised rõivad ja kirikulipud. Eksponeeritud on ka reliikviad, nagu plangutükk Noa laevast ja Püha oda Geghardavankist. Kloostriaias on eksponeeritud terve kollektsioon hatškareid eri aegadest ja kõikjalt Armeeniast. Lisaks arhitektuurile eristub Etšhmiadzini katedraal teistest Armeenia kirikutest siseruumi freskode poolest. Varaseimad lõi aastail 1712–1721 Naghash Hovnatan, säilinud on maalingud kupli ülemises osas ja Jumalaema kuju peaapsiidis. 18. sajandi esimesel poolel töötasid kirikus ka Hakob ja Harutjun Hovnatanjan, sajandi teisel poolel Hovnatan Hovnatanjan, kelle loodud on enamik maalinguid katedraalis. 19. sajandist pärinevad Mkrtum ja Hakob Hovnatanjani seinamaalid. Tambuur ja kuplit kattev kivikatus Vaade kuplivõlvile Vaade peaaltari suunas Läänepoolse kellatorni kaunistused 19. sajandi juurdeehitused kahel pool idaapsiidi ja kellatorni Lunastaja kujuga hatškar Kuningas Trdat abikaasa Aškeni ja õe Hosroviduhtiga. Naghash Hovnatan, 18. sajand Püha oda https://whc.unesco.org/en/list/1011/ "Arhiivikoopia". Originaali arhiivikoopia seisuga 19. jaanuar 2021. Vaadatud 16. jaanuaril 2021.{{netiviide}}: CS1 hooldus: arhiivikoopia kasutusel pealkirjana (link) Echmiadzin Cathedral. – armenia.travel Echmiadzin Cathedral, Echmiadzin. – advantour.com
Berchtesgadeni Alpid

Berchtesgadeni Alpid (saksa: Berchtesgadener Alpen) on mäestik Põhja-Lubjakivialpides, nimetatud keskosas paikneva Berchtesgadeni järgi. Keskosa kuulub Berchtesgadener Landi kreisi Kagu-Baieris Saksamaal, samas kui külgnevad alad põhjas, idas ja lõunas on osa Austria Salzburgi liidumaast (Salzburger Land). Kui Berchtesgadeni Alpide kõrgeim mägi on Hochkönig (2941 m) Austria poolel, siis tuntuim tipp on Watzmanni massiiv (2713 m), kõrguselt kolmas mägi Saksamaal. Mäestikku kuulub ka Obersalzbergi nõlv Berchtesgadenist idas, tuntud Adolf Hitleri endise Berghofi residentsi poolest. Maalilise südame moodustavad liustikujärv Königssee koos kuulsa Püha Bartolomeuse palverännukirikuga ja väiksem Obersee, mõlemad 1978. aastal loodud Berchtesgadeni rahvuspargi osad. Mäestikku kuuluvad ka liustikud nagu Blaueis, samuti Steinernes Meeri kõrgkarstiplatoo. Berchtesgadeni Alpide olulisimad tipud on (rühmad kõrguse järjekorras): Hochkönigi massiiv: Hochkönig (2941 m), Hochseiler (2793 m), Torsäule (2587 m), Mandlwand Watzmanni massiiv: Watzmann-Mittel- (2713 m) ja -Südspitze (2712 m), Kleiner Watzmann (Watzmannfrau) (2307 m), Watzmannkinder (kuni 2270 m) Steinernes Meer: Selbhorn (2655 m), Schönfeldspitze (2653 m), Brandhorn (2609 m), Großer Hundstod (2594 m), Funtenseetauern (2579 m), Wildalmkirchl (2578 m), Schareck (2570 m), Breithorn (2504 m), Persailhorn (2347 m) Hochkalteri mäed: Hochkalter (2607 m), Hocheisspitze (2521 m), Seehorn (2321 m) Göllstock: Hoher Göll (2522 m), Hohes Brett (2340 m), Jenner (1874 m), Ahornbüchsenkopf (1604 m) Hagen mäed: Großes Teufelshorn (2363 m), Kahlersberg (2350 m), Schneibstein (2276 m) Reiter Alm: Stadelhorn (2286 m), Großes Häuselhorn (2284 m), Wagendrischelhorn (2251 m), Großes Mühlsturzhorn (2235 m), Großes Grundübelhorn (2098 m), Schottmalhorn (2045 m) Untersberg: Berchtesgaden Hochthron (1973 m), Salzburg Hochthron (1853 m) Lattengebirge: Karkopf (1738 m), Dreisesselberg (1680 m), Predigtstuhl (1618 m) Berchtesgadeni Alpid külgnevad järgmiste teiste Alpide mäerühmadega: Salzkammerguti mäed idas (Osterhorni rühm), eraldatud Salzburgi nõoga (Salzburg, Hallein) Tenneni mäed kagus, Salzachi lõhe kaugemal küljel Luegi mäekuru juures Salzburgi Kiltkivialpid lõunas, piiratud joonega Bischofshofen – Mühlbachtal (Mühlbach am Hochkönig) – Dienteni sadul – Dienten am Hochkönig – Filzeni sadul – Urslau – Maria Alm am Steinernen Meer – Saalfelden Kitzbüheli Alpid lühikese lõiguna Saalfeldeni juures Loferi ja Leogangi mäed läänes, Salzburgi Saalachi orust kuni Loferini Chiemgau Alpid loodes, Unkenist Baieri Schneizlreuthi kaudu Bad Reichenhalli Berchtesgadeni Alpid on selle nime all kantud üldtunnustatud Ida-Alpide Alpiklubi klassifikatsiooni (AVE) kui mäerühm nr. 10 ja loetakse Põhja-Lubjakivialpide osaks.
Sulfaadid

Sulfaadid on väävelhappe soolad. Sulfaadid koosnevad kahest ioonist: metalli katioonist ja sulfaatioonist(SO42-). Sulfaatide lähtehape on väävelhape (tugev hape). Sulfaadid lahustuvad üldiselt hästi. Erandiks on baarium, kaltsium, plii ja strontsium, mille sulfaadid lahustuvad halvasti. Kõigist sulfaatidest kõige halvemini lahustub raadiumsulfaat. Sulfaatide tõestamiseks kasutatakse baariumi sooli, näiteks baariumkloriidi, mis hästi lahustub. Selle lahust kallatakse sellesse lahusesse, milles sulfaatide olemasolu kontrollida tahetakse, ja kui tekib valge sade, siis näitab see sulfaadiioonide olemasolu. Mõned sulfaadid olid tuntud keskaegsetele alkeemikutele. Neid nimetati vitriolisooladeks. See termin tuli ladina sõnast vitreolum ('klaasjas'), sest need olid ühed esimestest teadaolevatest läbipaistvatest kristallidest. Need olid roheline vitriol ehk raudsulfaatheptahüdraat FeSO4*7H2O, sinine vitriol ehk vasksulfaatpentahüdraat CuSO4*5H2O, valge vitriol ehk tsinksulfaatheptahüdraat ZnSO4*7H2O ja maarjas KAl(SO4)2*12H2O. Hiljem hakati kasutama kipsi ehk kaltsiumsulfaatdihüdraati CaSO4*2H2O. sulfaadireduktsioon sulfaatrespiratsioon sulfiidid väävli oksiidid
Rzepiennik Marciszewski

Rzepiennik Marciszewski on küla Poolas Väike-Poola vojevoodkonnas Tarnówi maakonnas Gromniki vallas. Rzepiennik Marciszewski asub Tarnówist umbes 20,5 km lõunas. https://bdl.stat.gov.pl/api/v1/data/localities/by-unit/011212416022-0820690?var-id=1639616&format=jsonapi, vaadatud 4.10.2022.
Jäärajasõit

Jäärajasõit toimub nii autode kui ka mootorratastega, reeglina kinnikülmunud veekogudel. Eestis korraldatakse nii karikasarju kui ka üksikuid võistlusi. Jää- ja lumerajavõistluseid sõiduautodele kui spordiala kureerib Eesti Autospordi Liidu (EAL) ülesandel rallikrossi alakomitee (ERK). Jää- ja lumerajasõite peetakse nii eraldistartidena sprindi vormis, kui ka ühisstartidena. Kui eraldistardis osalevatele autodele pole pandud erilisi tehnilisi piiranguid, oluline on põhiliselt turvalisus ja see, et võistlusmasin ei kujutaks ohtu võistlejale ega ümbritsevale, siis ühisstartidega autodel on tingimuseks suurem turvalisus ja vastavus mõne võistlusklassi tehnilistele tingimustele. Piikrehvidega võistlemine on lubatud ainult sportmasinatele ehk siis autod peavad omama nõuetele vastavat turvapuuri ja turvavarustust. Piigiklassides võib viia läbi nii eraldistarte kui ka ühisstarte. jäätee jää "Jäärada". Eesti Autospordiliit. 11. november 2021.
Linnukuju

Linnukuju ( lõunaeesti murretes ka polvand) on jahilinnu topis või riidest, puust või muust materjalist valmistatud linnukujuga peibutis, millega teostatakse lindude ligimeelitamist. Vanemal ajal olid linnukujud Euroopas ja Siberis laialdaselt kasutusel eriti tedre- ja veelinnujahil. Eestis kasutati neid pardi- ja tedrejahil, saartel ka luigejahil, kus seda nimetati kuigukuju (kuik on saarte murdes luik). Tedrekujusid paigaldati tavaliselt ridvaga mõne kase latva. Tänapäeval kasutatakse suurte lindude realistlikke kujusid ka väiksemate lindude ja näriliste eemale peletamiseks põllul, koduaias, aiamaal. Topis Väike murdesõnastik Vaadatud 15.01.2021 Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 145 Oskar Loorits, "Endis-Eesti elu-olu II". Teaduslik Kirjandus, 1941. Tartu Topis:piilpart. Saaremaa Muuseum Seisev ronk Lendav pistrik
Salzburg-Umgebungi ringkond

Salzburg-Umgebungi ringkond (saksa Bezirk Salzburg-Umgebung 'Salzburgi ümbritsev ala') on ringkond Austrias Salzburgi liidumaal. See kattub Flachgau piirkonnaga, välja arvatud Seekirchen am Wallerseei linn, mis on omaette ringkond. Ringkond on jaotatud 37 vallaks, millest kolm on linnad (Stadtgemeinde) ja kuus turuvallad (Marktgemeinde). Linnad: Neumarkt am Wallersee Oberndorf bei Salzburg Seekirchen am Wallersee Turuvallad: Eugendorf Grödig Mattsee Obertrum am See Straßwalchen Thalgau Harilikud vallad: Anif Anthering Bergheim Berndorf bei Salzburg Bürmoos Dorfbeuern Ebenau Elixhausen Elsbethen Faistenau Fuschl am See Göming Großgmain Hallwang Henndorf am Wallersee Hintersee Hof bei Salzburg Koppl Köstendorf Lamprechtshausen Nußdorf am Haunsberg Plainfeld St. Georgen bei Salzburg St. Gilgen Schleedorf Seeham Strobl Wals-Siezenheim Leopold Kohr sündis Salzburgi lähedal Oberndorfis Andreas Maislinger sündis St. Georgen bei Salzburgis Carl Zuckmayer elas aastatel 1933-1938 Henndorf am Wallersees Aperschnalzen on vana võistluspiitsutamise traditsioon. http://www.statistik.at, vaadatud 4.09.2023.
Juhan Kukk

Juhan (Johann) Kukk VR III/1 (13. aprill 1885 Käru küla, Salla vald, Virumaa – 4. detsember 1942 Kargopollagi vangilaager, Kargopol, Arhangelski oblast, Venemaa) oli Eesti poliitik ja ettevõtja. Eesti riigivanem 21. novembrist 1922 kuni 2. augustini 1923 (Juhan Kuke valitsus). Juhan Kukk lõpetas Tartu Reaalkooli, õppis 1904–1910 Riia Polütehnikumi kaubandusosakonnas ja 1908 täiendas end Saksamaal, lõpetas I järgu diplomiga. 1910–1912 Tartu I Laenu ja Hoiu Ühisuse asjaajaja, 1911–1919/1920 "Ühistegevuslehe" väljaandja ja toimetaja, 1914. aastast "Ühistegevuse Büroo" juhataja, 1915–1919 Ühistegevuse Edendamise Seltsi esimees. Esimese maailmasõja ajal oli ta Eestimaa Toitluskomitee liige. Aastatel 1917–1918 oli Juhan Kukk Maavalitsuse rahandusosakonna juhataja, 1918–1919 Ajutise Valitsuse rahandus- ja riigivarade minister (Rootsi ajakirjanduse andmeil oli ta ainus eestlasest Eesti valitsuse liige, päritolult talupoeg ja osanud vaevalt oma nime kirjutada) , 1919–1920 Eesti Vabariigi rahaminister, 1920–1921 kaubandus-tööstusminister. 1921–1922 I Riigikogu esimees. 1922–1924 Eesti Panga direktor. 1919–1930 Eesti Ühistegelise Liidu nõukogu esimees. 1923–1924 Eesti Tarvitajateühisuste Keskühisuse direktor ja 1926–1930 nõukogu esimees. Kukk oli aastast 1920 Eesti Rahvapanga juhatuse esimees, tarbijate ühingu "Oma" juhatuse, hiljem nõukogu liige, 1931–1940 AS-i Balti Puuvilla Ketramise ja Kudumise Vabriku (Balti Manufaktuur) juhatuse esimees, 1933–1940 AS-i "Kreenbalt" direktor. 1925–1940 "Riigi Turbatööstuse" (aastast 1936 AS-i "Eesti Turbatööstused") nõukogu esimees, 1930–1931 Börsikomitee abiesimees ja Kaubandus-Tööstuskoja pankadesektsiooni esimees, 1937–1940 Kaubandus-Tööstuskoja juhatuse liige suurtööstuse sektsiooni esindajana, 1936–1940 Üleriigilise Tekstiilitöösturite Ühingu esimees jm. 1933–1934 Tartu Ülikooli krediidi- ja tööstuspoliitika õppeülesande täitja. 1929–1940 Eesti Suusaklubi esimees, 1938–1939 Eesti Kergejõustikuliidu esimees. 1936. aastal asutas Juhan Kukk Nõmme Rotary klubi, mis oli kolmas Eestis Tallinna ja Tartu klubi järel. Aastatel 1917–1919 oli Juhan Kukk Maanõukogu, 1919–1920 Asutava Kogu 1920–1926 I ja II Riigikogu liige, Tööerakonna nimekirjas. 16. oktoobril 1940 vangistas NKVD Juhan Kuke ja nõukogude tribunal mõistis ta kaheksaks aastaks vangilaagrisse, kus ta ka suri. Juhak Kukk suri 4. detsembril 1942 Arhangelski oblastis Kargopollagi vangilaagris ja maeti sealsamas nimetusse hauda. Tallinnas perekonna matmisplatsil Hiiu-Rahu kalmistul on tema kenotaaf ja sümboolne haud. Juhan Kukk oli ÜS Liivika asutajaliige, enne seda kuulus ta Korp! Vironia liikmeskonda. Õpetajale eesti nimi. Vaba Maa, 26. september 1934, nr. 226, lk. 6. Juhan (Johann) Kukk Juhan Kukk – mees, kes Päästekomiteest välja langes Eesti suurt riigimeest meenutati kodukülas , Postimees, 20. aprill 2010 ETV: Ajavaod. Riigi mehed: Juhan Kukk
Peter Pekarík

Peter Pekarík (sündinud 30. oktoobril 1986 Žilinas) on Slovakkia jalgpallur, kes mängib paremkaitsjana Saksamaa kõrgliiga klubis Hertha ja Slovakkia jalgpallikoondises. Ta alustas klubikarjääri kodulinna klubis MŠK Žilina. Slovakkia kõrgliigas debüteeris ta 2004. aastal FK Dubnica ridades, kus ta mängis laenul Žilinast. Alates hooajast 2005–06 mängis ta Žilina põhimeeskonnas. Hooajal 2006–07 tuli ta Žilinaga Slovakkia meistriks. 2009. aasta jaanuaris sõlmis ta lepingu Saksamaa kõrgliiga klubiga VfL Wolfsburg, kellega tuli samal hooajal Saksamaa meistriks. Hooajal 2011–12 mängis ta Wolfsburgist laenul Türgi kõrgliiga klubis Kayserispor. 2012. aastal sõlmis ta lepingu Saksamaa esiliiga klubiga Hertha. Alates hooajast 2013–14 on ta Herthaga mänginud Saksamaa kõrgliigas. 31. märtsil 2017 lõi ta mängus Hoffenheimi vastu oma esimese värava Saksamaa kõrgliigas. Slovakkia jalgpallikoondises tegi Pekarík debüüdi 10. detsembril 2006 mängus Araabia Ühendemiraatide vastu. Koondisekarjääri esimese värava lõi ta 6. juunil 2009 MM-i valikmängus San Marino vastu. Ta on kuulunud Slovakkia koondisse 2010. aasta maailmameistrivõistlustel ja 2016. aasta Euroopa meistrivõistlustel. MŠK Žilina Slovakkia kõrgliiga: 2006–07 Slovakkia superkarikas: 2007 VfL Wolfsburg Bundesliga: 2008–09 Hertha BSC 2. Bundesliga: 2012–13  Peter Pekarík – pildid, videod ja helifailid Wikimedia Commonsis
Vladimír Darida

Vladimír Darida (sündinud 8. augustil 1990 Plzeňis) on Tšehhi jalgpallur, kes mängib poolkaitsjana Kreeka kõrgliigaklubis Aris. Ta alustas klubikarjääri kodulinna klubis FC Viktoria Plzeň, mille noorteakadeemiaga liitus ta 2005. aastal. Klubi põhimeeskonnas debüteeris ta 2010. aastal. Hooajal 2012–13 tuli ta klubiga Tšehhi meistriks. Aastatel 2013–2015 mängis ta Saksamaa kõrgliiga klubis SC Freiburgi ridades. 2015. aastal sõlmis ta lepingu Hertha BSC-ga, kus mängis kokku kaheksa ja pool hooaega. 2022. aasta detsembris sõlmis ta lepingu Arisega. Tšehhi jalgpallikoondises tegi Darida debüüdi 2012. aastal. Koondisekarjääri esimese värava lõi ta 6. septembril 2015 EM-i valikmängus Läti vastu. Tšehhi koondises mängis ta aastatel 2012–2021 kokku 76 korda ja lõi kaheksa väravat. Ta kuulus Tšehhi koondisse 2012., 2016. ja 2021. aasta Euroopa meistrivõistlustel. 2017. aastal valiti Darida Tšehhi aasta jalgpalluriks. Plzeňi Viktoria Tšehhi karikas: 2012–13 Tšehhi karikas: 2009–10 Tšehhi superkarikas: 2011 "Povrzeno. Darida do Arisu". sport.cz (tšehhi). Česká tisková kancelář. 14. detsember 2022.
Genealogy

Genealogy oli Armeenia koosseis, mis moodustati riigi esindamiseks 2015. aasta Eurovisiooni lauluvõistlusel. Grupp esitas laulu "Face the Shadow", mis saavutas finaalis 34 punktiga 16. koha. Laulu pealkiri oli alguses "Don't Deny" ("Ära eita"), kuid pealkiri muudeti, kuna see pealkiri arvati liiga poliitiliseks (pealkiri vihjas armeenlaste genotsiidi eitamisele). Viis grupi kuuest liikmest olid Armeenia diasporaa liikmed, igaüks erinevast maailmajaost. Kuues liige oli päriselt Armeeniast pärit. Essaï Altounian ( Prantsusmaa) Tamar Kaprelian ( Ameerika Ühendriigid) Vahe Tilbian ( Etioopia) Stephanie Topalian ( Jaapan) Mary-Jean O'Doherty ( Austraalia) Inga Aršakjan ( Armeenia) "Eurovisionworld".
Książniczki

Książniczki on küla Poolas Väike-Poola vojevoodkonnas Krakówi maakonnas Michałowice vallas. Książniczki asub Krakówi kesklinnast umbes 10 km põhjakirdes. https://bdl.stat.gov.pl/api/v1/data/localities/by-unit/011212006082-0325937?var-id=1639616&format=jsonapi, vaadatud 4.10.2022.
Koroonapandeemia Iisraelis

Koroonapandeemia Iisraelis on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast. Esimene nakatunu tuvastati Iisraelis 21. veebruaril 2020. Iisrael alustas 2021. aasta suvel esimese riigina maailmas elanike vaktsineerimist koroonavaktsiini kolmanda doosiga. Septembris 61-aastaseks saav president Isaac Herzog sai kolmanda vaktsiinidoosi 30. juulil, peaminister Naftali Bennetti kinnitusel alustatakse 60-aastaste ja vanemate inimeste valtsineerimist kolmanda vaktsiinidoosiga alates 1. augustist 2021. "Coronavirus (COVID-19) Vaccinations | Cumulative COVID-19 vaccination doses administered per 100 people" (inglise). Our World in Data. Vaadatud 20.01.2021. "Coronavirus: Israel to give third jab to people aged over 60" (inglise). BBC News. 30.07.2021. Vaadatud 30. juulil 2021, 14:25. "Israel confirms first coronavirus case as cruise ship returnee diagnosed". The Times of Israel. 21.02.2020. Originaali arhiivikoopia seisuga 21.02.2020. Vaadatud 21.02.2020. Coronavirus. Iisraeli valitsuse veebisait The Novel Coronavirus. Tervishoiuministeerium COVID-19. Tervishoiuministeerium Edouard Mathieu ja Hannah Ritchie. Vaccinations and the impact of COVID-19 – our continuously-updated data for Israel. Our World in Data, 8. veebruar 2021
Masłomiąca

Masłomiąca on küla Poolas Väike-Poola vojevoodkonnas Krakówi maakonnas Michałowice vallas. Masłomiąca asub Krakówi kesklinnast umbes 12 km põhjakirdes. https://bdl.stat.gov.pl/api/v1/data/localities/by-unit/011212006082-0325972?var-id=1639616&format=jsonapi, vaadatud 4.10.2022.
Sieborowice

Sieborowice on küla Poolas Väike-Poola vojevoodkonnas Krakówi maakonnas Michałowice vallas. Sieborowice asub Krakówi kesklinnast umbes 14 km kirdes. https://bdl.stat.gov.pl/api/v1/data/localities/by-unit/011212006082-0326227?var-id=1639616&format=jsonapi, vaadatud 4.10.2022.
Athena Manoukian

Athena Manoukian (armeenia keeles Աթենա Մանուկյան Athena Manukjan; kreeka keeles Αθηνά Μανουκιάν Athiná Manoukián; sündinud 22. mail 1994 Ateenas) on armeenia päritolu Kreeka poplaulja ja laulukirjutaja. Ta pidi esindama 2020. aasta Eurovisiooni lauluvõistlusel Armeeniat lauluga "Chains On You", kuid konkurss jäi koroonapandeemia tõttu ära. "Eurovision 2020 in Rotterdam is cancelled". eurovision.tv. 13. märts 2020. Vaadatud 24.12.2020.
Zerwana

Zerwana on küla Poolas Väike-Poola vojevoodkonnas Krakówi maakonnas Michałowice vallas. Zerwana asub Krakówi kesklinnast umbes 13 km põhjas. https://bdl.stat.gov.pl/api/v1/data/localities/by-unit/011212006082-0326457?var-id=1639616&format=jsonapi, vaadatud 4.10.2022.
Saalach

Saalach on jõgi Austrias ja Saksamaal, Salzachi vasakpoolne lisajõgi. Jõgi algab Saalbachi ojana Austria Tirooli liidumaal Kitzbüheli Alpides Torsee järvest, 2178 m kõrguse Gamshagi mäe all. Siit voolab see esialgu itta läbi Glemmtali oru, läbi Saalbach-Hinterglemmi, siis läbi Saalbachi suusakuurordi – hiljemalt sealt tuntud kui Saalach – kuni Maishofeni juures põhja poole paindub. See voolab läbi laia oru Saalfeldenini ja lookleb edasi loodesuunas läbi kitsa oru Leogangi ja Loferi mägede ning Steinernes Meeri vahel Loferini. Seal siseneb see kitsasse kuristikku, mis on kuulus oma parvetamise poolest. Ületades Mellecki juures (Schneizlreuthi osa) piiri Baieriga (Saksamaa), voolab see piki Reiter Almi põhjanõlva, mis on tuntud oma ronimisradade poolest. Veidi enne Bad Reichenhalli kogub hüdroelektrijaama tamm Saalachsee vett. Elektrijaam annab energiat Salzburgi - Freilassingi - Bad Reichenhalli - Berchtesgadeni raudteeliinile. Staufeneckist möödudes lahkub Saalach mägedest ja siseneb tasastesse Saalachau metsadesse. Pidingist kirde suunas järgib Austria–Saksamaa piir jõge umbes 10 km Freilassingini, kus see suubub Salzachi jõkke. Nimi pärineb Saalist, mis on Salzi (sool) vanem vorm, ja Achist, mis tähistab väikest jõge.
Czulice

Czulice on küla Poolas Väike-Poola vojevoodkonnas Krakówi maakonnas Kocmyrzów-Luborzyca vallas. Czulice asub Krakówi kesklinnast ligi 20 km idakirdes. https://bdl.stat.gov.pl/api/v1/data/localities/by-unit/011212006052-0322123?var-id=1639616&format=jsonapi, vaadatud 4.10.2022.
Susanne Georgi

Susanne Jonah-Lynn Georgi Puigcercós (sündinud 27. juulil 1976 Sjølundis), esinejanimega Susanne Georgi, on Taani päritolu Andorra laulja. Ta esindas 2009. aasta Eurovisiooni lauluvõistlusel Andorrat lauluga "La teva decisió (Get a Life)". Laul ei pääsenud poolfinaalist edasi. "Eurovisionworld".
Nitraadid

Nitraadid tähendavad anorgaanilises keemias lämmastikhappe soolasid ja orgaanilises keemias lämmastikhappe estreid. Nitraadid, mis on soolad, koosnevad kahest ioonist: metalli katioonist ja nitraatioonist (NO3-). Keemiliseks sidemeks on seal iooniline side. Nitraadid, mis on estrid, ei koosne ioonidest ja seal on kovalentsed sidemed. HNO3 ehk lämmastikhape (hape) – tugev hape. NaNO3 ehk salpeeter – väetis, kasutatakse ka lõhkekehades. Mageveekogudes ja jõesuudme alal saab nitraatide sisaldus mõnikord suureneda piirini, kus see võib potentsiaalselt tappa kalu. Ehkki nitraadid on vähem mürgised kui ammoniaak ja nitrit, siis nitraatide arv vees üle 30 osakese miljoni osakese kohta võib pidurdada kalade kasvu, nõrgendada nende immuunsüsteemi ja rõhuda ka teisi veeorganisme. Enamasti on vee suurenenud nitraatide kontsentratsioon põhjustatud põllumajanduses ja maastikel nitraate sisaldavate väetiste kasutamisest. Nitraatide liigne sattumine veekogudesse soodustab vetikate kasvu ja kui toitained (nt kaalium, fosfaat ja nitraat) on veekogus väga vähe, kaasneb sellega veeõitseng. Kui vees tekib hapnikupuudus, võib veeõitseng põhjustada ka muutusi ökosüsteemis, kus muutunud keskkonnas saavad eelise teised organismirühmad, mis varem ei domineerinud. Täielikult lahustunud nitraatide osakeste sisaldust vees kasutatakse laialdaselt veekvaliteedi indikaatorina.
Szarbia

Szarbia on küla Poolas Väike-Poola vojevoodkonnas Proszowice maakonnas Koniusza vallas. Szarbia asub Proszowicest umbes 7 km lõunaedelas ja ligikaudu 24 km Krakówi kesklinnast idakirdes. https://bdl.stat.gov.pl/api/v1/data/localities/by-unit/011212014012-0323803?var-id=1639616&format=jsonapi, vaadatud 4.10.2022.